จับผู้ต้องหาหลอกขายหน้ากากอนามัย
วันนี้ (6 พ.ค.2563) พล.ต.ต.พันธนะ นุชนารถ ผู้บังคับการข่าวกรองยาเสพติด กองบัญชาการตำรวจปราบปรามยาเพสติด ในฐานะหัวหน้าชุดประสานความร่วมมือกับศูนย์ต่อต้านข่าวปลอม กระทรวงดิจิทัลฯ เปิดเผยว่า ผลการจับผู้ต้องหาหลอกลวงประชาชน เพื่อจำหน่ายหน้ากากอนามัย โดยผู้ต้องหา คือนายพงษ์พันธ์ เป็นผู้ต้องหาตามหมายจับของศาลอาญาต้องหาว่ากระทำผิดฐาน ฉ้อโกงประชาชน และนำเข้าสู่ระบบคอมพิวเตอร์ ซึ่งข้อมูลคอมพิวเตอร์ปลอม ไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ผู้อื่นหรือประชาชน โดยตำรวจติดตามจับได้ที่ย่านพระราม 9 ในชั้นจับกุม ให้การรับสารภาพว่าเป็นบุคคลตามหมายจับ และให้การรับสารภาพตลอดข้อกล่าวหาหลอกขายบุคลากรทางการแพทย์-คนทั่วไปทั้งนี้ สืบเนื่องจากมีผู้เสียหายเข้าร้องเรียน 15 คน สั่งซื้อหน้ากากอนามัยกับผู้ต้องหาผ่านเฟซบุ๊กแล้วไม่ได้สินค้า ซึ่งผู้เสียหายส่วนใหญ่เป็นบุคลากรทางการแพทย์ด้วยและมีประชาชนทั่วไปด้วย โดยผู้ต้องหาโพสต์จำหน่ายสินค้า ตามเพจ ต่างๆ หลายเพจ เช่น เพจ ซื้อ-ขาย(อุปกรณ์วัดไข้ดิจิตอล+อุปกรณ์การแพทย์)ทุกชนิด เพจ ซื้อ-ขาย หน้ากากอนามัย เจลล้างมือ อุปกรณ์ทางการแพทย์ 3M 1860 8210 เพจซื้อขายหน้ากากอนามัยพร้อมส่ง ไวรัสโคโรน่า เพจซื้อขายหน้ากากอนามัย thailand surgical mask เพจซื้อขายหน้ากาก Mask ทุกชนิด Mask Market ซื้อขายอุปกรณ์การแพทย์+แมส+หน้ากากอนามัย+N95 หน้ากากอนามัย ไม่บางเกรดโรงพยาบาล มีไม่เยอะโดยใช้เฟซบุ๊กชื่อบัญชี ดังนี้ - Phongphan Anamwong - Phongphan - Chom Domon - Domon - ข้าวสารคัด - ชัวแน่นอน - พ่อลูกอ่อน Shop - Did Did - สู้เพื่อ วันพรุ่งนี้ - ซื่อกินไม่หมด คตอยู่ไม่นาน - จากนี้ ไปจนนิรันด์เป็นแอดมินเอง แต่ใช้ชื่อ-ภาพของบุคคลอื่นตำรวจสืบสวนขยายผล จนพบว่านายพงษ์พันธ์เป็นแอดมินเองทั้งหมด แต่ได้ใช้ชื่อรูปภาพแสดงตนเป็นบุคคลอื่น เสนอขายหน้ากากอนามัย ใช้รูปภาพของหน้ากากอนามัย หลากหลายยี่ห้อหลายรุ่น เมื่อทำการซื้อขายสำเร็จ ได้รับเงินโอนจากลูกค้า ก็จะปิดเพจ หรือบัญชีเฟซบุ๊ก ทำให้มีผู้เสียหายจำนวนมาก พบประวัติก่อเหตุฉ้อโกงครั้งแรก เมื่อช่วง มี.ค.ที่ผ่านมา โดยใช้วิธีหลอกลวงแบบเดิม เรื่อยๆ จากการตรวจสอบ พบว่ามีผู้เสียหายที่ถูกนายพงษ์พันธ์หลอกลวงกว่า 40 คน ในจำนวนนี้เป็นบุคลากรทางแพทย์มากกว่า 20 คน รวมมูลค่าความเสียหายกว่า 500000 บาทผู้เสียหายต้องการให้จับกุมป้องกันก่อเหตุซ้ำตัวแทนผู้เสียหาย กล่าวว่า ไม่คิดว่าจะได้เงินคืน แต่ต้องการให้ผู้ต้องหาถูกจับ เพื่อป้องกันการก่อเหตุซ้ำ เนื่องจากที่ผ่านมามีผู้เสียหายหลงเชื่อจำนวนมาก ผู้ต้องหามีการกล่าวอ้างตัวเองเป็นหมอ เพื่อหลอกจำหน่ายหน้ากากอนามัยอีกด้วยสำหรับผู้ต้องหาได้ถูกดำเนินคดีในความผิดฐาน ฉ้อโกงประชาชนโดยแสดงตนเป็นบุคคลอื่น ระวางโทษ จำคุก 6 เดือน ถึง 7 ปี ปรับตั้งแต่ 10000 - 140000 บาท หรือทั้งจำทั้งปรับ และความผิดตามพระราชบัญญัติ ว่าด้วยการกระทำความผิดเกี่ยวกับคอมพิวเตอร์ (ฉบับที่ 2) พ.ศ. 2560 มาตรา 14 ผู้ใดกระทำความผิดที่ระบุไว้ดังต่อไปนี้ ต้องระวางโทษจำคุกไม่เกิน 5 ปี หรือปรับไม่เกิน 100000 บาท หรือทั้งจำทั้งปรับ
ตำรวจจับผู้ต้องหาฉ้อโกงหลอกขายหน้ากากอนามัยให้บุคลากรทางการแพทย์ และประชาชนทั่วไปจำนวนมาก รวมมูลค่าความเสียหายกว่า 500000 บาท 
โควิด-19,โควิด19,COVID-19,COVID19,ไวรัสโคโรนา 2019,ไวรัสโคโรนา,หน้ากากอนามัย,ฉ้อโกง